થોડો ઉંમરનો ભાર વર્તાય છે, પણ સની દેઓલ આજે પણ ઘણો ફિટ લાગે છે. ભલે તેના હાથ ઢાઇ ગુણ્યા બે એમ પાંચ કિલોના હોય પણ તેણે આખી ફિલ્મનો ભાર એકલા ઉપાડવાને બદલે કોઈ સારા રાઇટરની અને ડિરેક્ટરની મદદ લેવી જોઈએ. પૉટ બૉઇલર બની રહેલી આ ફિલ્મને એના નોસ્ટૅલ્જિયા માટે, ઍક્શન-સીક્વન્સીસ માટે અને સમાજ કેવો ન હોવો જોઈએ એનો મેસેજ લેવા માટે જોઈ શકાય. બાકી સની દેઓલનો સાચો પરચો બતાવવા માટે વડીલોએ પોતાનાં યુવાન સંતાનોને ઓરિજિનલ ‘ઘાયલ’ (અને પછી ‘અર્જુન’, ‘ઘાતક’, ‘દામિની’ પણ) બતાવવી જોઈએ.